LidanRubinov/Halacha-QA huggingface dataset:
שאלה: זוגיות: אני כותב מתוך מצוקה נוראית!!! אני אובד עצות וחסר אונים לחלוטין!! יש לי חברה כבר הרבה מאוד זמן (שנה ו-9 חודשים), היא דתיה מבית, ואני חילוני מבית, וכיום מתחזק, ב"ה. אמא שלי לא מרגישה נוח עם הבחירה שלי (חברה שלי), בעיקר בגלל גובהה הנמוך. היו המון שיחות ביני לבין אמי, היו צעקות, בכיות והיסטריה. חברה שלי היא בחורה מתוקה, צנועה, ערכית כל כך(!!) - לוותר עליה מבחינתי זו אבידה אדירה!!! מצד שני, קשה לי לדמיין את חיי כאשר חברה שלי יודעת שלאמי קשה לקבל אותה. "קשה לקבל אותה" - כשחברה שלי נכנסת אל ביתי, אמי אומרת מזוייף, בתוספת חיוך מאולץ ומלבד זה מעולם לא התקיימה ביניהן שיחה של מעבר ל-" מה נשמע". בבקשה, כבוד הרב, עזור לי! מה עליי לעשות?? האם לעזוב ולתת לחברה שלי הזדמנות להיכנס למשפחה אחרת, שתאהב ותקבל אותה?? או שמא עליי לנסות "להכריח" את אמי (בעזרת נוכחותה של חברתי) לקבל את חברה שלי בתור חברה שלי וכנראה אשתי לעתיד, ולקוות שבעתיד הדברים ייראו אחרת?? בבקשה, אני מתחנן לעזרה. כבר כל כך כואב לי לבכות ולכאוב.
תשובה: אתה לא צריך לוותר עליה. כמובן אתה צריך לשתף אותה בהתנגדות של אימך. ואם היא למרות הכל מוכנה להמשיך אז לך על זה. ברוב המקרים בסופו של דבר האימא שהתנגדה כשהיא מגלה כמה כלתה בחורה טובה היא מתחרטת על כך שהתנגדה, וסביר מאוד שאם כלתך כפי שאתה מתאר אותה אימך תתחרט בעתיד. לאימא יש ציפיות כיצד תראה כלתה, זה לא שלב קל עבור אם שיש מישהי שבנה אוהב "יותר".
שאלה: זוגיות: היי שוב קצת על עצמי אני בן 21 חייל דתי כיפה סרוגה, הייתה לי חברה רק פעם אחת, ואני כל בוקר בתפילין מתפלל לזוגיות ושתיהיה לי כבר חברה מישנףהי שאני יאהב אותה והיא אותי ולהתחתן כבר. אני לא יודע מה לעשות קשה לי ליצור קשרים כאלו ולכן קשה לי, אני נראה טוב והכל אבל בישן, מחפש מישהי בגילי אפילו פחות שתיהיה מסורתית דתית לא חייב דוסה. אני רוצה ללכת לאיזה רב לקבל ברכה ולראות מה הוא אומר בנוגע למתי תיהיה לי כבר זוגיות בעזרת השם. רוצה לקבל ממך המלצה. בנוסף בנוגע לשאלה הקודם ששאלתי ולה עניתה, מה זה אומר אז על הפרוש של החלום שפירשתי זה מפחיד אותי כל התינוקות המתים האלה שחס וחלילה לא יקרה גם לי באמת.
תשובה: א.בקשר לחלום זה אומר שקיבלת אזהרה שתתקן את מעשיך ולא תמשיך בהם. לא מעבר לכך. ב. כיצד אוכל לתת המלצה אם איני מכיר אותך? אני מציע לך לפנות לשדכנית מקצועית, יש במצבך בנות רבות שגם מחפשות. בהצלחה!
שאלה: שמירת נגיעה וזוגיות רצינית בגיל צעיר: קודם כל על ההזדמנות לשאול ולקבל תשובות!! אני בכיתה י א כרגע ומדריכה בבני עקיבא יש לי חבר במשך חצי שנה הקשר שלנו מדהים ומיוחד אני מרגישה שהוא האחד בשבילי והוא מרגיש את אותו הדבר,אנחנו שומרים נגיעה ב ה שנינו הולכים ומתחזקים בעבודת ה והקשר בנינו גם מקדם כל אחד מאיתנו מבחינה אישית ורוחנית הוא גורם לי להיות הגרסה הכי טובה של עצמי ואני גורמת לו את אותו הדבר אנחנו אוהבים אחד את השני באמת ורואים את הקשר הזה כקשר לטווח ארוך (חתונה בעז ה) אנחנו מפחדים שניפול בשמירת נגיעה שנינו אוהבים אחד את השני מאוד זה קשר עמוק ורוחני שאינו תלוי במגע ובחיצונית התאהבנו בפנימיות של האחר. כל כך טוב לי איתו ואני לא יכולה לראות את עצמי בלעדיו. הקשר כל כך עמוק וקרוב שבאופן טבעי זה ילך למקום הזה של נגיעה שנינו רוצים לשמור נגיעה ולשנינו מאוד קשה ולו עוד יותר ממני,מה עושים איך ממשיכים את הקשר ובמקביל ממשיכים את שמירת הנגיעה??( רק כדי להבהיר את המצב בנינו אם היינו עכשיו גדולים מספיק היינו פותרים את הבעיה בחתונה אבל כמובן שזה לא רלוונטי בגיל כזה.) אשמח ממש לעזרה
תשובה: עצותי הן: כל הפגישות בפועל ביניכם רק במקומות שנוכחים עוד אנשים!! להשתדל עד כמה שאפשר כמה שפחות להיפגש פיזית ויותר להיפגש דרך הטלפון, סקייפ וכדומ. בהצלחה!
שאלה: בשר עורלה: האם מותר ואפשר לקבור בחצר הבית (מושכר)של הסבא והסבתא. את בשר העורלה של הנכד מהברית. או באדמה מחוץ לחצר הבית. דהיינו בכל מקום אחר??
תשובה: זה לא משנה אפשר בשני המקומות
שאלה: קנית דירה: ברצוננו לרכוש דירה יד שנייה, אנחנו עומדים לפני קנית דירה יד שנייה. המוכרים גרים בדירה כמעט שנה (טוענים שקנו דירה אחרת ומברור שלי הבנתי שהם לא מתכונים לעבור לדירה החדשה), הזמן הקצר שהם גרים ופתאום מוכרים שמעלה בי שאלה מדוע מוכרים. מס הדירה 6 מס בניין 18 רציתי לשמוע המלצתך.
תשובה: אני לא נוהג לתת המלצות בדברים שאיני מבין יותר מהשואל ואף פחות כיוון שלא התרשמתי בעצמי מהאנשים המדוברים. איני מבין את הרלוונטיות של מספר הבית והדירה. חבל שיש כל מיני שרלטנים שעושים מזה כסף ומשחקים אותה כאילו יש לזה משמעות, חבל שזה מבלבל אנשים רבים כמוך. סתם עצה כללית- אם אתה חושש אל תיקח סיכון, לך על משהו בטוח יותר כדי להיות רגוע.
שאלה: ריצה מעורבת: כבוד הרב, לאחרונה אני מתענין בקורסים להדרכת ריצה,הסתכלתי בכמה מקומות שמתקימים בהם קורסים כאלה, רובם המוחלט אם לא כולם הבנתי שהריצה בהם (כחלק מהקורס,יש צד מעשי) היא מעורבת כלומר גברים ונשים רצים ביחד ובחלק אפילו בהובלת נשים (הזול ביותר שמצאתי) שאלתי היא האם מותר לי לרוץ בקבוצה כזו מבחינתהצניעות וכל זה? והאם זה שזה יהוה הוזלה משמועתית מאחרים נפרדים מהוה איזושהיא הקלה בנדון (פי 1.5 2מהמחיר!!) או שהדין שווה? ישראל.
תשובה: לדעתי זה אסור, ואפילו שזה עולה פי שניים ואף יותר.
שאלה: מגילת רות: מתי רות התגיירה? אם לפני הנישואין אך נעמי רוצה לשלוח אותה הרי היא כבר יהודייה ואסור לשלוח אותה חזרה לגויים. אם נשאה ללא גיור מה קשור ייבום ללא יהודייה?
תשובה: נראה כי הגיור שלה התחיל במהלך הצהרתה "עמך עמי ואלוקייך אלוקי". משעה זו התחיל המהלך. המגילה אינה עוסקת בהיבטים ההלכתיים של הגיור, אלא מדבר על מהות הגיור. אין לנו כל מושג מה קרה בפועל.
שאלה: אבקת חלב נוכרי: הייתי מעוניין לדעת מה הגישה של רבני כושרות לגבי אבקת חלב נוכרי, הייתי פעם בשיעור שאחד מרבני כושרות העביר והוא אמר שיש חשש לחלב מחו"ל שאולי זה חלב של טרפה.
תשובה: באבקת חלב ישראל עם הכשר מוכר למהדרין אין שום חשש. אבל באבקת חלב עם הכשר רגיל או בלי הכשר בכלל יש כמה חששות כגון חלב טריפה, חלב גוי וגם חומרי גלם שונים שמוסיפים לאבקה מסיבות שונות ומשונות למשל כדי להאריך את חיי המדף של המוצר
שאלה: צער בעלי חיים: ברצוני לשאול 2 שאלות: ישנם סרטונים על ארגוניים למען החיות שמראים כיצד מתעללים בחיות. השאלה שלי איך הרבנות וכשרויות שונות נותנים לזה כשרות. הרי בידוע שאפשר לגדל בע"ח בטבע ללא יסורים בצורה חופשית שבריאה אף לנו? 2. האם יש גידוליים אורגניים ברמת כשרות גבוהה 3. לאחרונה התברר כי לחברה מסויימת המייצרת אומגה 3 מזרעי מרווה התגלה ששמו שם חומר שלא שייך צחח כלל וכלל והוא רעיל! כשרות מהודרת מאוד יש לתוסף. השאלה שלי איך כשרות ולא משנה איזו אינה מפקחת גם על הכתוב. אם תוסף מכיל צמח מסויים למה היא נותנת כשרות אם מוסיפים חומרים אחרים? אלו שאלות הנובעות מתוך כאב היכן האמת והמוסר שאנו מחוייבים אליהם מהתורה.
תשובה: שאלה חשובה מאד. 1. עיין ובמיוחד בהערה מס. 8 כפי שראית במקור שציינתי: גדר צער בעלי חיים אינו גדר ברור בפוסקים. אין ספק שגם אבותינו נתנו "פליק" עם מקל או שוט לסוסים וחמורים שלהם כשרצו שירוצו יותר מהר. ואין ספק שהפילו אותם על הארץ וקשרו להם את הרגליים כאשר רצו לשחוט בעלי חיים לאכילה. וכל זה וודאי מותר ולא כלול באיסור של צער בעלי חיים כפי שכתוב שם. עם כל זה אתה וודאי צודק שכל יהודי שרואה התעללות סתמית, ולכו גם אסורה, בבעלי חיים צריך להשתדל למנוע אותה. יש שסוברים ואף מציגים את צורת גידול מסחרית של בעלי חיים כ"צער בעלי חיים". עובדה היא שכל העולם מגדל בצורה זו בעלי חיים ולמרות הכל אף מדינה בעולם לא אסרה את זה. חוץ מגידול אווזים על ידי האכלה בזונדה. 2.גידול אורגני הוא בעיקר בפרות וירקות כי הרי האנשים שרוצים לאכול "אורגני" הדרך כלל גם לא אוכלים בעלי חיים ולכן אין דרישה לכך בשטח. ובכל אופן יש קצת שחיטת עופות אורגניים עם הכשרי מהדרין. ניתן למצוא אותם בחנויות הטבע. 3.איני מכיר את הענין שאתה שואל עליו ולכן גם לא הבנתי בדיוק את השאלה. כשרות ניתנת על חומרי הגלם ותהליך הייצור של המוצר. אם הכל עומד בסטנדרטים שאותו גוף כשרות קבעה אז נותנים תעודה על המוצר. כעט בכל מוצר יש חומרים שבעיקרון הם רעילים אבל במינון הנכון, משרדי הבריאות בעולם מיתרים אותם בשימוש.ויש גם ביניהם מחלוקות מה מותר להשתמש ובאיזה מינונים. למשל השימוש בטטרזין מותר במדינות מסוימות ובאחרות אסרו את השימוש בו. כנ"ל לשימוש בחומרי הדברה שבזה התקן הישראלי מאד מקל לעומת מדינות האיחוד האירופי.
שאלה: איך אני יכולה לקרב את המשיח?: איך אני יכולה לקרב את המשיח? להביא אותו מוקדם יותר מן המצופה? כי פשוט כל תפילה,ובחגים, ובכותל, ויום כיפור וכל הזמן אני מבקשת שיגיע ומבקשת ומבקשת. אבל אי אשר רק לבקש, צריך להתחיל לעשות להראות שאני באמת רוצה. אז איך אני כנערה בת 15 תלמידה יכולה לעזור לעולם? אני מוכנה רק תגידו לי מה לעשות!!
תשובה: ברוך ה  שבדור הזה המלא בניסיונות ומוצף בהמון דברים שמציפים את הנוער היום, יש אנשים כמוך שמה שמעניין אותם זה איך להביא את המשיח ומה עושים בשביל זה ועל אני אומר לך יישר כוחך!! אני יביא דוגמה אקטואלית לצערנו, מאז ששלושת הנערים היקרים נחטפו בידי מחבלים בני עולה, הציפייה לשובם התבטא בכל המישורים, המחשבה עליהם, הציפייה והרצון לשובם, התפילה לבורא עולם, השירה המחזקת, וכנסים ועצרות, התקשורת בטלוויזיה וברדיו, הממשלה והכנסת וחיילי צה"ל המשטרה והשב"כ עושים פעולות נועזות כדי לחפש אותם, ומה לא נעשה כדי שהנערים ישובו, כמו שהציפייה של כולנו שהם יחזרו, כך אני רוצה להגיד שכעיין זה יש ציפייה לימות המשיח. אני אחלק את כל מה שנעשה, לשלושה חלקים: מחשבה, דיבור ומעשה. מחשבה - כמו שאמרת, לחשוב, לצפות, לרצות להביא את המשיח, לצפות לישועה, וזה עצמו מקרב את הגאולה. החלק השני: דיבור- להרבות ולדבר על זה בכל זמן אפשרי, ובכל במה אפשרית על הציפייה לישועה ועל המשיח. להתפלל על זה בכל זמן. להפיץ את הרעיון של הגאולה. ללמוד את הסוגיות של הגאולה. דברים אלו בוודאי מקרבים את הגאולה. חלק שלישי: מעשה - כל מה שאנחנו עושים למעשה, הוא מקרב את הגאולה, מעשים טובים, חסד, כיבוד הורים, לימוד תורה, יראת שמים, עבודת ה  מיראה ומאהבה, עול מלכות שמים, דבקות בה, עבודת המידות, הקפדה על קלה כבחמורה, להוסיף בצדקה (גדולה צדקה שמקרבת את הגאולה), למעשה המטרה היא תיקון עולם במלכות שדי, אז כל דבר שהוא קשור לתיקון עולם הוא עצמו מקרב את הגאולה ואת המשיח, כל התחזקות וכל קרבה לה  אפילו הכי קטנה, כבר משפיע לא רק עלינו ולא רק על האומה אלא גם על כל העולם בכלל, ועל תיקון העולם בפרט. ומתוך כך גם שמדברים על זה עם אחרים ומקרבים אותם, אז זה יותר ויותר מקרב את הגאולה. אם את רוצה לפרוץ בתחום הזה של ההפצה של היהדות במאור פנים וסבר פנים יפות, להראות את יופייה של היהדות, את כל האוצר היקר שיש לנו ביהדות, בכל המישורים, באישיות, במידות, בזוגיות, במשפחה, בחברה, בעם, המסורת הנפלאה שיש לנו, חיזוק באמונה בה, זה תחום מבורך! אפשר לפרוץ בתחום החסד, כמו שאמרנו "גדולה צדקה שמקרבת את הגאולה", לחבור להתנדבות של חסד שמחלקת מזון לנזקקים, בתי אבות, בתי תמחוי ועוד ועוד העיקר זה שבסוף היום לשאול את עצמך, מה עשיתי היום בשביל קירוב הגאולה? כמו שהרבי מילובבי ץ דיבר על ההבדל בין גלות לגאולה שבגאולה נוסף הא, א  זה אלופו של עולם שזה הקב"ה, כלומר שבתוך כל דבר יש את הקב"ה, וזה המהות של הגאולה לגלות את ה  בעולם, בתוך העולם הזה, והרבי מוסיף שכל יהודי צריך לשאול את עצמו מה אני הוספתי לאלף, של הגאולה כדי לקרב את הגאולה?. שנזכה לגאולה שלמה ולביאת המשיח במהרה בימינו אמן חן chencorcos gmail.com לתגובות.
שאלה: אמונה: אני אישה דתיה. אם אני לא טועה הרמב"ם מכוון אותנו לבחון, לחקור ולשאול את עצמנו שאלות גם בנושא אמונה ודת. ולאחרונה ישנה שאלה שמעסיקה אותי אך, טרם מצאתי לה תשובה אשר תיישב את דעתי. אני תוהה לגבי הכבשה "דולי"- הכבשה המשוכפלת שבוודאי הרב העונה שמע על כך שמדענים הצליחו לשכפל כבשה, אירוע שהתרחש לפני תקופת מה. אינני מבינה גדולה במדע אך, יכולה רציונאלית להבין את השכפול דרך העתקת הדנא. אם זאת אינני מבינה איך נתנו לכבשה המשוכפלת חיות?, איך הפריחו בה רוח חיים? ככל הנראה אף שלא מוסרי יהיה ניתן גם לשכפל אדם ותת בו רוח חיים. האם הנשמה היא לא ממקור אלוקי בלבד??? עד כה חשבתי שזה מעשה שיכול להיעשות רק בידי שמיים או ע"י גדולים באמת הבקיאים בזוהר כמעשה ה"גולם". אשמח לתשובה רציונאלית שתיתן מנוחה להרהוריי. יום טוב
תשובה: בקצרה: השיבוט הגנטי נוגע להתערבות בני אדם בתכנון הגנטי של הולד. אין הוא נוגע ליצירת החיים עצמם. ללידה עצמה נדרשת הפריה של ביצית אל תוך רחם ולידה. דולי היא מתוכנתת גנטית אך היא באה לעולם כדרך כל הארץ. ביום שיצליחו ליצור חיים ללא הפריה של ביצית, וללא רחם, תקשה את הקושיה.
שאלה: אורח מחלל שבת: יש לנו חבר במצב נפשי לא פשוט, וכעת מצבו לא טוב. לא קל לו להיות לבד בשבת, ולכן אני רוצה לדעת אם מותר לנו להזמין אותו לשבתות, כשאני יודעת שהוא ייסע הביתה לפני צאת השבת?
תשובה: ניתן לעיין בפסק ההלכה המפורט של בית המדרש ההלכתי של בית הלל בלינק זה יום נעים
שאלה: טיול אופנים: לכבוד הרב! האם ראוי מותר לעשות טיול אופניים עם ארוסתי כאשר היא לבושה על פי כל כללי הצניעות ומעבר לכך?
תשובה: אני לא רואה בעיה. עדיף שאם נוסעים אחד אחרי השני אתה תהיה מקדימה.
שאלה: עוון התבוללות: אדם שהתבולל והביא בן עם אישה גויה, עזב אותה (לא שב בתשובה כלל), התחתן עם אישה יהודיה והביא עימה בן נוסף. בן אחד גוי, בן אחד יהודי חילוני. לימים האבא נפטר. בנו הגוי חי בגרמניה, נשוי לגויה וילדיו כמובן גוים. ובנו היהודי שב בתשובה. אוסיף ואומר שהבן היהודי החוזר בתשובה מצטרף בימים אלה לתרומה לארגון להב ה הנלחם בתופעת ההתבוללות, בין היתר כדי לתקן עוונו של אביו ע ה. מה הוא דינו של האב בעולם האמת? האם תשובת הבן היהודי תועיל על מנת שיכופר לו עוון ההתבוללות?? ושבוע טוב! נשלח מה-iPhone שלי
תשובה: אין לי קשר ישיר עם השמיים כדי לדעת את התשובה.
שאלה: חולצה ציצית: הרב, אני רוצה להכין לעצמי חולצה שתהיה ציצית, כלומר לחתוך אותה בצדדים ולשים ציציות בפינות ויש לי שתי שאלות: 1. כמה אני צריך לחתוך בצדדים? 2. ראיתי שכשקונים חולצה כזאת עשויה כבר יש כפתורי "טיק-טק" בצדדים כדי שזה לא יראה מוזר, כמה כפתורים כאלה אפשר לשים כדי שזה עדין ייחשב ציצית? מראש!
תשובה: 1. קצת יותר מחצי אורך החולצה. האורך של השרוולים לא נחשב(שולחן ערוך או"ח סימן י  סעיף ז, ערוך השלחן שם סעיף יז) 2. כמה כפתוריפ שתרצה (שלחן ערוך הרב שם סעיף י"ז)
שאלה: כשרות שפתון ספציפי: לכבוד הרב, אומנם נתקלתי בתשובות רבות בנושא, אך עקב ריבוי תשובות והניגוד שביניהן לא הבנתי בסופו של דבר- האם נדרשת כשרות בשפתון. כאשר השפתון הזה הוא ייחודי - booster pro liplumper, שפתון מעבה שפתיים (החומרים הפעילים: ויטמין E, חומצה היאלרונית, Maxi Lip, שילוב נגזרות של ויטמינים ו-Bio Peptide, בשורה התחתונה- אין לשפתון הזה תחליף בדמות שפתון כשר) יש לציין שלשפתון אין טעם.אתר החברה- com Hebrew_About.html מראש.
תשובה: חלק מהחומרים הפעילים יכולים להיות מהחי ולכן נכנסו למחלוקת האם יש צורך בחומרי סיכה בהכשר. אוכל רק לומר שלמקל יש על מי לסמוך וגם למחמיר.
שאלה: הבדלה ושיעור הלחם: 1.האם צריך לכבות את האור לפני שמברכים על הנר בהבדלה? 2.מהי כמות הלחם שמחייבת ברכה אחרונה?(בשבת בבוקר אני לא אוהבת לאכול לחם ובאמת מעדיפה קובנה ג חנון. הם יכולים להיחשב כלחם?
תשובה: לך 1. לא חובה העיקר שיהנו מאור הנר הדולק. 2. ברכת המזון מברכים על כזית לחם. (בערך פרוסה של לחם פרוס. קובנה וג חנון אינם לחם, לא מברכים עליהם המוציא ואם רוצים לאכל מהם יש לעשות זאת אחרי אכילת כזית או כביצה פת ( פרוסה או שתיים של לחם) דוד לוי
שאלה: כמה שאלות: לרב, יש לי כמה שאלות שקשורות למדינה והלכה,לא קשורות כל כך ביניהן: 1)מדוע מותר לבנק לקחת ריבית ומדוע מותר לנו להפקיד כסף בבנק שלוקח ריבית? 2)מהו היתר המכירה? האם זה נוגע למה שאומרים כמה רבנים שלא למכור את הארץ לגוים בשנת השמיטה? 3)איך צריך להתייחס לכך שרוצים להפוך את מוסד הרבנות נשלט בידי משרד המשפטים,ויכול להיות שיהיו רבנים מושחתים או רבאלעך כאלה שיכהנו כרבנים ברבנות הראשית? 4)מה היחס של הציבור שלנו אל הרבנות הראשית? 5)לפי מי נוהגים בתי הדין בארץ? הרי יש מחלוקות גם בענייני ממונות? 6)האם מותר לדבר לשון הרע על חברי הכנסת הערבים? 7)האם מותר לדבר לשון הרע על ציפי לבני? 8)האם מותר לדבר לשון הרע על אלעזר שטרן? 9)האם מותר לדבר לשון הרע על שי פירון? 10)האם מותר לדבר לשון הרע על יאיר לפיד? וסליחה על האורך. אני מבקש מהרב,שאם יראה ספק של אבק לשון הרע בשאלתי,שלא יפרסם את התשובה. ושוב,
תשובה: ראשית אומר שרוב השאלות ששאלת הינם סוגיות מורכבות, שלימודם המלא הינו עניין גדול ורחב, והתשובות כאן הינם רק "בקצה המזלג". אני ממליץ שתשב ותפתח ספרים בנושא ותלמד את הנושאים לעומק, וכמובן: "עשה לך רב", ותתיעץ איתו. 1) יש "היתר עיסקא" - כלומר: אם אני לא מלווה לפלוני אלא מפקיד אצלו כסף המטרה שהוא המומחה יתעסק בו וירוויח - מותר להסכים שהוא יקבל אחוזים כשכר, וזה לא נקרא ריבית. הבנקים במדינה חותמים על טופס "היתר עיסקא", במסגרתו הם אומרים שה"ריבית" שהם לוקחים אינו על ההלוואה, אלא על כך שהם מתעסקים בכסף על מנת להרוויח אותו, ובתמורה מקבלים שכר על כך. 2) "היתר המכירה" הוא היתר שהתגבש ע"י גדולי ישראל, ביניהם הראי"ה קוק, הגר"ע יוסף ועוד גדולים, שבמסגרתו מוכרים את הקרקע לגוי במהלך שנת השמיטה, וכך הפירות אינם קדושים בקדושת שביעית ומותר לעשות בהם סחורה. היו רבנים חשובים שפקפקו על היתר המכירה בטענה שבכך עוברים על איסור "לא תחנם", שאחד מפירושיו הינו שלא לתת לגוי חנייה בקרקע ארץ ישראל, כלומר שלא למכור לו קרקע. המתירים משיבים שכיום שאין כל עם ישראל על ארצו איסור לא תחנם הינו רק מדרבנן, ועניינו לשמור שלא תאבד קרקע ארץ ישראל מידי יהודים. מאחר והמכירה כאן הינה לשנה בלבד ועניינה הינו דווקא לשמור על ישיבת החקלאים היהודיים עליה - הרי שדווקא ע"י המכירה מקיימים את המצווה "לא תחונם". 3) אני לא בקי בפרטים המדוברים ובניתוח ההשלכות של המהלך, לכן אינני רוצה להביע דעה. 4) תפקידה של הרבנות הראשית לייצג את היהדות הנאמנה ולעודד את קיומה, לדאוג לכל ענייני הדת במדינה ולהיות אור לגויים. 5) במקום מחלוקת ישנם כללים כמו "המוציא מחבירו עליו הראיה" - היינו אם יש מחלוקת בדין בין שני פוסקים, אין המוציא (התובע) יכול להוציא ממון עד שיוכיח שהלכה כדברי המחייב, וכיוון שיש בזה מחלוקת - למעשה הממון נשאר בחזקתו, וכן יש בעניין כללים נוספים, ומבוארים בפרטיהם בתחילת טור חושן משפט בשולחן ערוך ונושאי כליו. 6) אין איסור דיבור לשון הרע על גוי. 7)8)9)10) בלי להביע דעה על אף אחד ממי שהזכרת, אעתיק את דברי מורינו ה"חפץ חיים" (כלל ז, סעיף ה ) "וכל זה שדיברנו (שאיסור העברת לשון הרע) הוא בסתם איש ישראל, אבל אם נתחזק מכבר. לאדם רשע, מפני שנתפרסם עליו כמה פעמים שעבר בשאט נפש על איסורין הידועים לכל ישראל שהוא אסור כניאוף וכיו"ב, על איש כזה מותר לספר לשון הרע". וצריך מאוד להיזהר בזה, מחמת חומרת לשון הרע. ובפרט שגם על רשע אסור להוציא שם רע. ובפרט שברוב המקרים שחושבים שמישהו רשע, מסתבר שהוא חושב שעושה הטוב ורק טועה ומבולבל מחמת שהוא תינוק שנשבה.
שאלה: אסור לי לשתף ולהתייעץ מחשש לשון הרע?: כמו כל אחד יש לי את הצורך לשתף חברים במה שעובר עלי אבל הרבה פעמים קורה שבכך אני מגיעה ללשון הרע או רכילות ולכן זה מונע ממני לעשות זאת. קשה לי להבין את האיסור הזה, אני לא יכולה לבוא לאמא שלי ולספר לה על מה שקרה לי היום או לחברה כדי לשתף ולהתיעץ?!
תשובה: רוני, מהשאלה שלך הבנתי שבדרך כלל את משתדלת להמנע מלשתף אמא או חברות במה שקורה לך, כי כמה פעמים הגעת מזה ללשון הרע ורכילות. את שואלת איך יתכן שהתורה תצווה עלינו להמנע ממשהו חיובי שכל כך בסיסי בחיים (בעיקר לבנות שבינינו), מלשתף ולהתייעץ? שאלה טובה! למעשה, התורה לא אסרה עלינו לשתף ולהתייעץ, אלא רק באה להרחיק אותנו מלשון הרע ורכילות וכל הלכלוך והגי פה שהם מביאים אלינו לחיים. את בודאי מכירה את התחושות שרכילות מעוררת. התורה לא אסרה עלינו לדבר, אלא לימדה אותנו איך לדבר (כדרכה ברוב המצוות). ידוע לכל מי שקרא קצת על החפץ חיים, שהוא לא היה אדם שתקן, אלא איש שיחה נעים וזורם. ההחלטה שלך לא לשתף שמא תגיעי ללשון הרע, היא החלטה הגיונית ומתבקשת למי שעדיין לא מכירה את פרטי הלכות לשון הרע. בשביל לדעת איך לדבר, ובכל זאת לא ליפול לבור הזה, צריך ללמוד את הפרטים, וזה לא ארוך ולא מסובך! אז תראי כמה קל לספר דברים שקרו לך, לשתף, להתייעץ, ולא לעבור שום עבירה. לבנתיים אציע לך כמה טיפים קטנים, באדיבות החפץ חיים: א. כשאת רוצה לשתף בסיפור   תשמיטי את השמות. כמובן שזה עובד רק בסיפור כזה שלא יוכלו לדעת במי מדובר, כגון למישהי שלגמרי לא מכירה את זו שסיפרת עליה. ב. יש כאלו שחושבים שמותר לי לספר הכל בשביל לפרוק מהלב. זה לגמרי לא נכון! מותר לי לשמוע אדם שבא אלי כעוס ופגוע, אם יש חשש שכשלא אשמע אותו הוא ילך לאחרים, יספר להם הכל ויגרום למריבה (הרע במיעוטו). לו אסור לספר, אך לי מותר לשמוע בלי להאמין. ג. התייעצויות נחשבות ללשון הרע לתועלת, שמותרת לכתחילה, אך רק לאחר שהסיפור עמד בשבעה תנאים שמופיעים בחפץ חיים. ד. את צריכה ללמוד את הלכות לשון הרע גם אם תבחרי להצטרף לשתקנים, מסיבה פשוטה: אסור גם להאמין או לשמוע לשון הרע. מה תעשי כשחברה תרצה לשתף אותך במשהו? כל השאר   בספר חפץ חיים, או בספרים שנכתבו על פיו. בהצלחה רבה! אלעזר
שאלה: חלב עכו  ם: לכבוד הרב יש לי שאלה האם זה נכון שבמקומות בהם חליבת חלב נעשית או מושגחת על ידי אנשים שלא שומרים תורה ומצוות החלב לא נחשב כחלב ישראל? מראש
תשובה: השו"ע והרמ"א אינו תולים את האיסור הזה בשומרי תורה ומצוות אלא רק בישראל או גוי. סימן קטו: דין חלב שחלבו עובד כוכבים ואין ישראל רואהו, וגבינה וחמאה סעיף א חלב שחלבו עובד כוכבים ואין ישראל רואהו, אסור, שמא עירב בו חלב טמא. היה חולב בביתו וישראל יושב מבחוץ, אם ידוע שאין לו דבר טמא בעדרו, מותר, אפילו אין הישראל יכול לראותו בשעה שהוא חולב. היה לו דבר טמא בעדרו, והישראל יושב מבחוץ והעובד כוכבים חולב לצורך ישראל, אפילו אינו יכול לראותו כשהוא יושב, אם יכול לראותו כשהוא עומד, מותר, שירא שמא יעמוד ויראהו, והוא שיודע שחלב טמא אסור לישראל. הגה: ולכתחלה צריך להיות הישראל בתחלת החליבה ויראה בכלי שלא יהיה בכלי שחולבין בו דבר טמא (א"ו הארוך כלל מ"ה). ונהגו להחמיר שלא יחלוב בכלי שדרכו של עובד כוכבים לחלוב בו, שמא נשארו בו צחצוחי חלב של עובד כוכבים (שם). מיהו בדיעבד אין לחוש לכל זה. ושפחות שחולבות הבהמות בבית ישראל או בדיר שלהם, כל מקום שאין בית עובד כוכבים מפסיק ואין לחוש לדבר טמא, מותר אפילו לכתחלה להניח אותן לחלוב, אע"פ שאין שם ישראל כלל, דמאחר שהוא בבית ישראל או בשכונתו אין לחוש לדבר טמא (ש"ד סימן פ"ב בשם ר"ת ומהרא"י שם). אבל אם בית עובדי כוכבים מפסיק, צריך להיות ישראל, כאילו חולבות בבית עובד כוכבים (או"ה שם). ואפילו ישראל קטן או קטנה מועילים, דהעובד כוכבים מרתת לפניהם (ג"ז שם). ואם חלבו עובד כוכבים מקצת בהמות ולא היה שם ישראל, ואחר כך בא ישראל אל האחרים, עכשיו בזמן הזה שאין חלב דבר טמא מצוי כלל, מותר. (הגהות ש"ד). מיהו אם לא בא שם הישראל עד אחר שנחלבו כולם, הוי כחלב שחלבו עובד כוכבים דאסור אע"פ שאין דבר טמא בעדרו (ב"י בשם הר"ף ובשם סמ"ק). חלב של עובדי כוכבים אוסרים כלים שנתבשלו בהם כשאר איסור, אע"פ שאינו רק ספק שמא עירב בה דבר טמא. וכן גבינותיהם, (תשובת הרשב"א סימן קמ"ג ובארוך), אבל לא חמאה שלהם, אפילו במקום שנהגו בה איסור אינה אוסרת הכלים שנתבשלה בה ולא תערובת שלה, שאם נתערבה בהיתר, הכל שרי (בערוך) כדלעיל גבי פת של עובדי כוכבים. ועיין לעיל סימן קי"ב (תשובו  מהרי"ל ל"ח ואו"ה שם). חלב של עובדי כוכבים שנאסרה, אינו מועיל אם יעשו אח"כ גבינות או חמאה ממנה, אלא נשארת באיסורה וכל מה שנעשה ממנה אסור (מרדכי פא"מ ואגודה שם ותשובת מהר"ם סי  רי"ו ואו"ה ורשב"א וב"י ונ"ל שכ"ד הרמב"ם ודלא כהר  המגיד).
שאלה: גיוס נשים: קראתי בעיון את נייר העמדה שיצא בנושא גיוס נשים. רציתי לשאול, האם לפי המסקנה שאין איסור הלכתי על גיוס בנות, מדוע שלא תהיה חובה דווקא להתגייס לצבא ולא ללכת לשירות לאומי? הרי הבסיס לפטור בנות דתיות לצה"ל (מה שהוביל להקמת השירות הלאומי) נובע מפסיקת הרבנות הראשית על איסור גיוס בנות דתיות לצבא. אם כן על פי הפסק שיצא מבית המדרש, יצא שתהיה חובה על כל הבנות להתגייס שהרי להצהיר שאינן יכולות להתגייס מסיבה הלכתית יהיה שקר. וגם אם נחלק בין מי שמקבלת את הפסק למי שאינה מקבלת, יוצא שכל מי שמקבלת אותו תהיה חייבת להתגייס גם אם המקום המתאים לה יותר יהיה בשירות לאומי. איתן טלמור eitantalmor12 gmail.com
תשובה: לגבי החובה ללכת לצבא. לי נראה שיש מקום למדינה לקחת בחשבון אורח חיים של מאגר של המתגייסים הפוטנצייליים ולהשים אותם במצבים ש1 יכולים לתרום למדינה 2 אינו פוגע באורחות חייהם יתר על המידה. אשה שמעריכה שיכולה לתרום לחברה מדינה בצורה טובה יותר בשרות לאומי ן או שחושבת שתתקשה לעמוד במסגרת צבאית אינני רואה שום פגם בהחלטה לשרת שרות לאומי. (התשובה נתנה ע"י הרב דני וולף)
שאלה: תיקון ציצית ע"י אישה: האם אני בתור אישה יכולה להחליף את הפתילים של הציצית של בעלי? או שזה חייב להיות גבר?
תשובה: לך מומלץ שלא. הטלת ציצית דורשת כוונה ואת זה את, כיהודיה בוגרת יכולה בודאי לכוון. אלא שיש בכך קושי וזה לא לכתחילה. הגמרא אומרת שמי שפטור מלבישת ציצית גם לא קושר ציציות בדומה לכתיבת תפילין שמי שאין עליו חובה להניח גם אינו כותבם. אמנם דעת השולחן ערוך מתיר אבל הרמ"א אוסר כך שלאשכנזים זה לא מועיל. בעבר, בחלק מארצות ספרד נהגו שנשים עסקו בכך אולם היום אין מנהג כזה. כיון גם אם אתם ספרדיים צריך יהיה תמיד לזכור שציצית זו אינה כשרה לכל הדעות, וגם דעת השו"ע היא שזה כשר לאחר שהוטל בעוד שאת שואלת לפני לעשות כן. סיכום אם כבר קשרת - לספרדים מותר לכתחילה אל תקשרי ותשאירי זאת לבעלך או לגבר אחר מעל גיל מצוות. דוד לוי 098987548 זו מחלוקת לאורך כל הדורות כיצד נלמד הפסוק מהתורה. בנוסף לכך יש חסרון שמי שפטור ממצוה מסוימת
שאלה: רמת הכשרות: מהי רמת הכשרות במוצרים שיש בהם כשרות רבנות נהריה בכלל ומוצרי זוגלובג בפרט
תשובה: כמעט בכל עיר או מועצה דתית וכו  יש שתי רמות של כשרות. מהדרין ורגיל, והכל כפי מה שמצויין על גבי האריזה.
שאלה: שולחן שבת בזמן קידוש: הרב, האם בזמן הקידוש (ערב בוקר) מותר שייך שיהיה שתייה ומאכלים מונחים על השולחן? או שכדאי שנביא את השתייה ומאכלים רק אחרי הקידוש או אחרי המוציא? בני
תשובה: לך מותר בהחלט ואף נאה להכין את הכל לסעודה לפני הקידוש. אם יש על השולחן מאכלים שברכתם מזונות, כגון בורקס, יש לכסותם בזמן הקידוש על היין. כיון שבד"כ ברכתם קודמת לברכת בורא פרי הגפן ובעת הקידוש אנו משנים את הסדר כדי לקדש את היום על היין כתקנת חכמים. דוד לוי 098987548